Medlemmerne strømmer til de nordjyske danseskoler. Siden programmet "Vild med dans" startede har Fredrikshavn Sportsdanser Forening tredoblet sit medlemstal.

I mange år har medlemstallet været på omkring 80, men siden programmet "Vild med dans" for tre år siden for første gang indtog de danske fjernsynsskærme, er klubbens medlemstal eksploderet, så der i dag er over 240 medlemmer. - Vi har måttet oprette nye hold, og vores gamle danselærer der ellers var gået på pension, er begyndt at undervise igen, fortæller Gitte Strøm formand for Frederikshavn Sportsdanser Forening til TV2/NORD. Jørgen Stigel medieforsker på Aalborg Universitet mener, at grunden til programmet "Vild med dans" for alvor har fået danskerne ud på dansegulvet i høj grad skyldes lysten til at bruge kroppen og være sammen med andre på en festlig måde. Klubben i Frederikshavn har dog ikke lukket for nye medlemmer. - Vi har stadigvæk plads til flere, siger Gitte Strøm.